
మార్చినాటికి రూ.451.75 కోట్ల బకాయిలున్యూఢిల్లీ: ప్రభుత్వ రంగంలోని ఎయిర్ ఇండియాకు కేంద్ర ప్రభుత్వమూ చుక్కలు చూపిస్తోంది. రాష్ట్రపతి, ఉప రాష్ట్రపతి, ప్రధాని వంటి వివిఐపిల పర్యటనలతోపాటు, ప్రత్యేక మిషన్ల కోసం ఎయిర్ ఇండియా సమకూరుస్తున్న ప్రత్యేక  విమాన సర్వీసుల బకాయిలను ప్రభుత్వం సరిగా చెల్లించడం లేదు. ఈ పద్దుల కింద ఈ ఏడాది మార్చి నాటికి కేంద్ర ప్రభుత్వం నుంచి ఎయిర్ ఇండియాకు రూ.451.75 కోట్ల బకాయిలు వసూలు కావలసి ఉంది. ఇందులో కొన్ని బకాయిలు 2006 కంటే ముందు కాలానికి చెందిన బకాయిలు. సమాచార  హక్కు చట్టం (ఆర్టిఐ) కింద లోకేష్ బాత్రా అనే ఒక మాజీ అధికారి అడిగిన ప్రశ్నకు సమాధానంగా ప్రభుత్వం ఈ విషయాలు వెల్లడించింది. ఈ బకాయిలు చెల్లించండి మహా ప్రభో అంటూ కేంద్ర పౌర విమానయాన మంత్రిత్వ శాఖ, పౌర విమానయాన శాఖ మంత్రి అశోక్ గజపతి రాజు 2014-2017 మధ్య 31 లేఖలు రాసినా ఎలాంటి స్పందనా లేదని తెలిపింది. వివిఐపిల విదేశీ పర్యటన కోసం ఎయిర్ ఇండియా మూడు బోయింగ్ 747-400 విమానాలను సిద్ధంగా ఉంచుతుంది. అవసరమైతే వీటిని అత్యవసర పరిస్థితుల్లో విదేశాల నుంచి భారతీయులను తరలించేందుకు ఉపయోగిస్తారు. బడ్జెట్లో ప్రత్యేక కేటాయింపులైనా చేయండి లేకపోతే బకాయిలైనా ఎప్పటికపుడు చెల్లించండి అని ఎయిర్ ఇండియా అధికారులు ఎన్నిసార్లు కోరినా ప్రభుత్వం నుంచి స్పందనే  లేదు.

maarchinaatiki roo.451.75 kotla bakayilunyuudlli: prabhutva rangamlooni air indiaku kendra prabhutvamuu chukkalu chupistondi. rashtrapati, upa rashtrapati, pradhaani vanti vvipla paryatanalathopaatu, pratyeka mishanla kosam air india samakuurustunna pratyeka  vimana sarveesula bakaayilanu prabhutvam sarigaa chellinchadam ledu. ee paddula kinda ee edaadi marchi naatiki kendra prabhutvam nunchi air indiaku roo.451.75 kotla bakaayilu vasulu kavalasi undi. indulo konni bakaayilu 2006 kante mundu kaalaaniki chendina bakaayilu. samachara  hakku chattam (arti) kinda lokesh batra ane oka maji adhikari adigina prasnaku samaadhaanamgaa prabhutvam ee vishayaalu velladinchindi. ee bakaayilu chellinchandi mahaa prabho antuu kendra poura vimaanayaana mantritva saakha, poura vimaanayaana saakha mantri ashok gajapati raju 2014-2017 madhya 31 lekhalu rasina elanti spandana ledani telipindi. vvipla videshee paryatana kosam air india moodu boing 747-400 vimaanaalanu siddamgaa unchutundi. avasaramaite veetini atyavasara paristhitullo videsala nunchi bhaaratheeyulanu taralinchenduku upayogistaaru. badjetlo pratyeka ketayimpulaina cheyandi lekapothe bakayilaina eppatikapudu chellinchandi ani air india adhikaarulu ennisaarlu korina prabhutvam nunchi spandane  ledu.